Rajashtan CM Ashok Gehlot: राजस्थान में कांग्रेस की सरकार लगभग पंजाब में हुए कांग्रेस एपिसोड की तरह चल रही है। मुख्यमंत्री पद को लेकर राजस्थान में विवाद थमने का नाम नहीं ले रहा है। एक तरफ कांग्रेस आलाकमान नए मुख्यमंत्री के नाम पर विचार कर रहा है तो दूसरी तरफ अशोक गहलोत गुट बिना अशोक गहलोत के सरकार गिराने की धमकियां दे रहा है। ऐसे में अगर कांग्रेस हाईकमान ने प्रदेश में मुख्यमंत्री बदलता है तो गहलोत गुट के विधायक बागी हो जाएंगे। गहलोत गुट के 70 से ज्यादा विधायक सरकार गिरा सकते हैं।
कांग्रेस के राष्ट्रीय महासचिव केसी वेणुगोपाल ने 'भारत जोड़ो यात्रा' में शामिल होने से पहले कहा था कि कांग्रेस हाईकमान मुख्यमंत्री पद पर विचार विमर्श कर रहा है। आगामी कुछ दिन में कोई न कोई निर्णय लिया जाएगा।
अशोक गहलोत खेमे के कांग्रेसी विधायकों को सचिन पायलट किसी भी सुरत में मुख्यमंत्री के रूप में स्वीकार नहीं है। सूत्रों के मुताबिक, पहले इन विधायकों ने कहा था कि अगर प्रदेश में नेतृत्व परिवर्तन किया जाता है तो 102 विधायकों में से ही किसी एक को मुख्यमंत्री बनाया जाए। अब चूंकि गहलोत ने कांग्रेस अध्यक्ष पद का चुनाव नहीं लड़ रहे है, ऐसे में गहलोत गुट के विधायक अब प्रदेश में कांग्रेस नेतृत्व बदलने के खिलाफ हो गए हैं।